Un grav accident rutier, soldat cu doi morţi şi 10 răniţi, a avut loc, ieri, duminică, la ora prânzul, în zona Piaţa Romană din Capitală.

În accidentul rutier care a avut loc la Piaţa Romană au fost implicate trei autoturisme. Două persoane au murit, iar alte 10 au fost ranite. Purtătorul de cuvânt al Inspectoratului pentru Situaţii de Urgenţă (ISU) Bucureşti-Ilfov a precizat că cinci dintre victime sunt conştiente. Accidentul s-a produs în jurul orei 13.30, pe trecerea de pietoni de la intersecţia Bd. Magheru cu Bd. Dacia.

Cele două persoane decedate, un bărbat şi o femeie, soţ şi soţie, se aflau în autoturismul Dacia Logan roşu (vezi foto) care a fost implicat în accident. În maşina lor se afla şi copilul în vârstă de 8 ani, care a fost grav rănit, dar şi o altă persoană. Nimeni nu purta centură.

Din cele 10 persoane ranite, una se află in stare grava, a declarat, pentru B365.ro, Daniel Vasile, purtătorul de cuvânt al ISU Bucureşti-Ilfov. 5 dintre victime au fost transportate la spital. Un copil a fost transportat la Spitalul de Urgenţă Floreasca, 2 victime la Spitalul Universitar şi 2 la Spitalul Elias. Printre răniţi se află şi un barbat in varsta de 70 de ani şi o femeie în vârstă de circa 65 de ani. Aceasta din urmă şi copilul sunt inconştienţi. Celelalte 5 persoane implicate în accident au răni superficiale şi nu s-a impus transportarea lor la spital. Printre raniti se afla si un pieton care se angajase in traversarea strazii, potrivit stirileprotv.

Potrivit Digi24, accidentul s-a produs în timp ce semaforul pentru pietoni indica culoarea verde şi mai multe persoane s-au angajat în traversarea străzii.

Din primele informații o mașină a fost lovită în plin la Piața Romană de un alt autoturism, cei doi pasageri din autovehicului izbit, un bărbat și o femeie, murind pe loc, scrie libertatea.ro. Potrivit martorilor, niciunul dintre pasagerii autoturismelor implicate în accident nu purta centură, nici măcar copilul în vârstă de 8 ani.

"Vorbim de un eveniment tragic: două persoane şi-au pierdut viaţa. Traficul este restricţionat, se circulă alternativ. Deocamdată nu ne putem pronunţa cu privire la vinovăţie, dar se pare că unul dintre autori a intrat pe contrasens", a declarat la Realitatea TV Andrei Codău, purtător de cuvânt la Brigada Rutieră.

Un autoturism Logan, înmatriculat în Ilfov, care venea dinspre Piaţa Victoriei, a frânat brusc în dreptul unei treceri de pietoni şi a fost izbit de o maşină care venea în spate. În urma impactului, Loganul a fost împins pe contrasens, unde a fost lovit de o altă maşină, care venea din sens opus. Celelalte două autoturisme implicate în accident sunt un Fiat şi un Peugeot.

Potrivit matorilor, în momentul în care mașina a frânat brusc, pe trecerea de pietoni se aflau mai multe persoane, informează b1.ro.

"Se pare că inițial accidentul a avut loc pe trecerea de pietoni. Un autoturism ar fi lovit trei pietoni. Sunt foarte multe persoane implicate", a precizat pentru Agerpres Andrei Codău, purtător de cuvânt Brigada Rutieră.

La faţa locului au ajuns 4 echipaje SMURD, dintre care unul de descarcerare, şi o ambulanţă a Serviciului de Ambulanţă Bucureşti-Ilfov.

Potrivit Antena 3, circulaţia este blocată pe un sens, la Piaţa Romană, pe Bd. Magheru spre Victoriei. Purtătorul de cuvânt al Brigăzii Rutiere, Andrei Codău, a declarat, într-o intervenţie telefonică la Antena 3, că traficul a fost restricţionat în zona Piaţa Romană, pe sensul de mers Piaţa Universităţii - Piaţa Victoriei.

Etichete: accident grav, accident rutier, accident rutier grav, au murit, morţi, Piaţa Romană, răniţi, Sectorul 1